Martti ja Mirja jõulutervitus
Jõulurahu teile, head sõbrad!
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Mu meelest on see parim uudis,
kui mõelda sellele, miks Jeesus tuli siia maailma.
Me tähistame jõulude ajal Jeesust ja Tema sündi.
Olen selle raames mõelnud, mida omalt poolt Jeesusele kinkida?
On üsna raske mõelda, mida Talle kinkida
või Talle anda.
Küll aga tean,
et kui kingin Jeesusele oma südame ja elu,
siis muud Ta ei vajagi.
Ta ei soovigi muud,
kui et võtaksime Ta oma Päästjana oma südameisse vastu,
kogedes seeläbi just seda rahu ja rõõmu,
mida Jeesus tuli meile maailma tulles tooma.
Me kõik võime kogeda seda rõõmu ja rahu -
sina seal ekraani taga ja meie siin
ning kõik Jeesusesse uskujad üle kogu maailma.
Me saame rääkida sellest.
See on tohutu eesõigus mina kõike maailma
ja kuulutada evangeeliumi.
Rääkida sellest, et Jeesus sündis me kõigi jaoks,
olles meie Päästja.
Me teame, mis sellele järgnes, kui Jeesus juba täiskasvanuks sai
ja hakkas kuulutama Jumalariigist.
Me teame, et Ta löödi risti, lepitades selle kaudu me patud
ja et Ta tõusis surnuist ning läks tagasi taevasse Isa juurde.
Me nüüdne ootus on, et Ta tuleb üks päev taas tagasi.
Siis aga juba kuningana ja mitte väikese beebina.
Ta naaseb kuningana Jeruusalemma, et valitseda seal kogu maailma üle.
Seda on imeline teada,
mistõttu kinnitagem nendegi jõulude ajal oma pilk
oma usu alustajale ja täidesaatjale, kelleks on Jeesus.
Mirja jutu kaudu tuli juba selgelt esile Jeesuse põhiülesanne,
mille pärast Ta siia maailma tuli.
Kui Aadam ja Eeva langesid pattu, heideti nad paradiisist välja.
Inimene oli langenud,
kuigi Jumala tahe on, et mitte ükski inimene ei läheks hukka.
Kogu päästeajaloo kõige olulisem sündmus
toimus umbes 2000 aastat tagasi.
Jeesuse sünd siia ilma oli ülioluline,
et tuleks esile elu ja plaan, miks Ta üldse tuli.
Ta tuli, et lepitada ristil kogu maailma patud.
Patt on läbi aegade olnud inimese suurimaks probleemiks.
Seetõttu õpetaski Jeesus Jumalariigist öeldes, et see on lähedal.
Jeesus tegi ka palju imesid ja tunnustähti,
näidates selle kaudu, kes ja milline Jumal on.
Seda, et Jumal tahab tervendada ja vabastada inimesi nende ahelaist.
Kõige enam soovib aga Jumal, et inimene juurduks Jumala Sõnasse
ja neisse tõotustesse, mida Jumala Sõna endas kätkeb.
Me teame, et me elame lõpuaegadel
ja nii on meile jäänud ka üsna vähe aega,
et kuulutada evangeeliumi.
Nii on TV7 ainsaks peamiseks eesmärgiks
rääkida Jeesusest, et keegi ei läheks hukka.
Töötegijaid on vähe, samas kui põllud on lõikuseks valmis.
Seetõttu vajame igat oma vaatajat ja igat ühte meist,
et jagada üheskoos Jeesusest ja Tema armastusest
ning sellest, mida Ta meilt ootab.
Nii on lausa erakordne tähistada oma Päästja sündi
ja olla tänulikud ning rõõmsad selle üle, et veel on armuaeg.
Samas peame olema siiski tegusad,
et võimalikult paljud inimesed leiaksid tee Jumalariiki.
Mõtlen siinkohal ühele imelisele lausele Piiblist,
mida vaid karjased kuulsid.
Vaesed karjased, kellele sai osaks inglikooride võimas laul taevast,
kus öeldi ja kuulutati üle kogu maailma:
Au olgu Jumalale kõrges
ja maa peal rahu, inimestest hea meel!”
Mõtlen sellelegi,
kuidas need hämmingus, samas rõõmsad karjased
jooksid Jeesuse sõime juurde.
Nad vaatasid seda väikest, abitut last seal loomasõimes
ümbritsetuna erinevatest loomadest.
Seal sõimes magades tõi Ta ometi suurt rõõmu rahvale,
kes ootas oma Messiat ja päästjat.
Jah, nad ootasid pigem väliselt vabastavat päästjat,
kuid kindlasti täitus nende süda siiski rõõmuga, mis jäi sinna pidama.
See rõõm ei lahkunud kunagi karjaste südamest,
vaid see jäi sinna pidama.
Nii soovin, et kui meiegi mõtleme Jeesusele
ja vaatame Ta peale,
kui me loeme Ta kohta ja palvetame Ta poole,
et siis meiegi hoiaks alal seda sama rõõmu ja rahu,
ilma, et see lahkuks meist.
Mis iganes ka elus ei juhtuks
ja millised iganes ka poleks seisud poliitikas või me endi peredes -
me võime sellest hoolimata kogeda seda sama rõõmu,
mida karjased kogesid,
kui nad kuulsid: Au olgu Jumalale kõrges
ja maa peal rahu, inimestest hea meel!”
Kes iganes aga on täna meeleheitel,
siis jõulusõnum on hea sõnum sellest, et Jeesus ei lähe kellestki mööda.
Igaüks võib leida varju Temas.
Jeesuse igatsus on,
et oleksime ühenduses Temaga - oma hea Karjasega.
Seetõttu ära kunagi arva, et sa ei kõlba Talle.
Sa kõlbad enam kui hästi,
sest just meie pärast tuligi Jeesus siia maailma.
Olge kõik õnnistatud
ja rõõmustage selle üle,
et kõigi me nimed võivad jõuda eluraamatusse.
Rahulikku ja õnnistatud jõuluaega teile!
Tõlge: Anne-Ly Raukas